stanford-oval/wikipedia huggingface dataset:
אנדריי קראבצ'וק
סרטיו הבולטים > הקיסריות

בתחילת 2023 הושלמו צילומי הסרט ההיסטורי "הקיסריות" בבימויו של קראבצ'וק, אודות שלושת הקיסריות הראשונות ששלטו ברוסיה: יליזבטה (בגילומה של יוליה פרסילד), יקטרינה הראשונה ואנה יוהאנובנה.
סרטיו הבולטים > לידתה של אימפריה

בשנת 2024 החלו צילומי הסרט "לידתה של אימפריה" על שנות שלטונו של פיוטר הגדול ובייחוד כיצד החל לבנות את עוצמתה הצבאית של האימפריה הרוסית.
פילמוגרפיה > בימוי > קולנוע

מסתורין חג המולד (2000) - יחד עם יורי פטינג
האיטלקי (2005)
אדמירל (2008)
הוויקינג (2016)
ברית ההצלה (2018)
היו זמנים במדבר (2022)
לידתה של אימפריה
פילמוגרפיה > בימוי > טלוויזיה

1999 — "רחוב החלונות השבורים" (בשיתוף פעולה עם יורי פטינג)
2001 — "הסוכן לביטחון לאומי" (עונה 3, פרק 36)
2002 — "העורב השחור" (בשיתוף פעולה עם איגור מוסקביטין)
2004 — "רבותיי הקצינים"
2009 — "אדמירל" (הגרסה הטלוויזיונית)
2022 — "פיוטר הראשון"
2023 – "הקיסריות"
פילמוגרפיה > בימוי > סרטים קצרים

1992 — "אינדונזיה אהובתי" (סרט קצר, ביים עם יורי פטינג)
1993 — "השתקפויות וצללים"
1996 — "ערב ובוקר"
פילמוגרפיה > בימוי > סרטי תעודה

1994 — ילדים בעולם הרפורמות
1998 — המכס
1999 — מרלן שפינדלר
2002 — "במאי: מקצוע וגורל" (פרק "סמיון ארונוביץ'. צילום אחרון")
2002 — "במאי: מקצוע וגורל" (פרק "איליה אברבך. נקודה אחרונה")
פילמוגרפיה > תסריט

1993 — "השתקפויות וצללים" (סרט קצר)
1994 — "ילדים בעולם הרפורמות (סרט תעודה)
1996 — "ערב ובוקר" (סרט קצר)
1998 — "מכס" (סרט תעודה)
1999 — "מדלן שפינדלר" (סרט תעודה)
הערות שוליים

↑  самых кассовых российских фильмов // רשימת הסרטים הרוסיים המכניסים ביותר (ברוסית), Ovideo.ru
↑  Чмо мамино, Искусство кино
↑  Дело №. Версия критиков
↑  Об итогах господдержки российского кино
↑  Герой не нашего времени
↑  Mon Адмиралъ, Агентство политических новостей
↑  Был порядок, Огонёк
↑  "Это не кино про хороших белых и плохих красных", Известия
↑  Спутник кинозрителя
↑  Съемки фильма "Пальмира" Андрея Кравчука планируется завершить в ноябре
| סרטי אנדריי קראבצ'וק |
| --- | --- | --- |
| סרטים בולטים | מסתורין חג המולד (2000) • האיטלקי (2005) • אדמירל (2008) • הוויקינג (2016) • ברית ההצלה (2019) • היו זמנים במדבר (2022) • פיוטר הראשון (2022) • הקיסריות (2023) |  |
| שחקנים בולטים | קונסטנטין חבנסקי • דנילה קוזלובסקי • סבטלנה חודצ'נקובה • מקסים מטבייב • איוואן קולסניקוב |  |
| שותפים נוספים | הפקה: קונסטנטין ארנסט • אנאטולי מקסימוב • צילום: איגור גריניאקין |  |
| --- | --- |
בקרת זהויות :  PLWABN: 9810554585805606  BIBSYS: 11035847  BNE: XX5086022  BnF: cb162285420 (data)  GND: 137676840  ISNI: 0000 0001 1480 7620  LCCN: no2007156032  LNB: 000296297  NKC: xx0205187  NLK: KAC2019E9290  NTA: 310695554  RERO: 02-A021808350  SUDOC: 156976978  VIAF: 120203664   WorldCat (עם VIAF): 120203664
אפקט מקגורק

אפקט מקגורק הידוע גם בשם אפקט מקגורק-מקדונלד הוא תופעה המדגימה אשליה שמיעתית המטעה את חוש השמיעה על ידי מידע חזותי הסותר אותו. האשליה מתרחשת כאשר אדם חשוף למידע חזותי וקולי שאינם זהים ומקבל תפיסה שגויה לגבי הקול הנשמע.
רקע

האפקט המודגם באשליה זו קרוי אפקט "מקגורק-מקדונלד" על שם שני החוקרים שהציגו אותו בשנת 1976.
כדי להדגים את האשליה, מציגים לנבדקים סרטון ובו אדם מבטא הברה מסוימת, כאשר הקול המלווה את הסרטון, מורכב מהברה שונה. כתוצאה מכך, המוח תופס את הצליל באופן שונה מההברה הנשמעת, בדרך כלל כהברה שלישית, השונה מזו הנשמעת ומזו הנצפית. 
להמחשת האשליה, הנבדק מוזמן לכסות את עיניו ולהקשיב שוב, ואז תפיסת הצליל מתחדדת והמוח תופס את הצליל כפי שהוא נשמע. כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית. זאת היות שהמוח משתמש לצורך תפיסה גם בראייה וגם בשמיעה.
בשונה מהרבה אשליות אחרות, אפילו אם הנבדק יהיה מודע לקיום האפקט, הוא לא יצליח להתגבר עליו ולגרום למוח להתעלם מהסתירה ולתפוס את הצליל כפי שהוא נשמע לאוזנו.
התופעה מוחלשת בהרבה עבור נבדקים הלוקים בדיסלקסיה וכן אצל חולים באלצהיימר או סכיזופרניה.
ראו גם

אשליה שמיעתית
לקריאה נוספת

McGurk, H.; MacDonald, J. (1976). "Hearing lips and seeing voices". Nature. 264 (5588): 746–748. doi:10.1038/264746a0. PMID 1012311.
Wright, Daniel; Wareham, Gary (2005). "Mixing sound and vision: The interaction of auditory and visual information for earwitnesses of a crime scene". Legal and Criminological Psychology. 10 (1): 103–108. doi:10.1348/135532504x15240.
אנה צ'קבטדזה

| --- | --- |
אנה צ'קבטדזה
אנה צ'קבטדזה
 לידה:  5 במרץ 1987 (בת 37) מוסקבה, רוסיה
 מדינה:  רוסיה רוסיה
 מקום מגורים:  מוסקבה, רוסיה
 גובה:  1.70 מטר
 יד חובטת:  ימין
 פעילות כמקצוענית:  2003–2013 (כ־10 שנים) 
 סה"כ פרסים שצברה:  3,909,793 דולר אמריקאי 
 יחידים
 מאזן קריירה:  296–170 
 דירוג שיא:  5 (10 בספטמבר 2007)
 זכיות בטורנירים:  10 (8 WTA ו-2 ITF)
 זוגות
 מאזן קריירה:  38–64 
 דירוג שיא:  53 (6 באוגוסט 2007)
 זכיות בטורנירים:  1 (ITF)
 שיאי גראנד סלאם
 זכיות זכיות : 0
 אליפות אוסטרליה הפתוחה:  רבע גמר (2007)
 אליפות צרפת הפתוחה:  רבע גמר (2007)
 וימבלדון:  סיבוב רביעי (2008)
 אליפות ארצות הברית הפתוחה:  חצי גמר (2007)
 
אנה צ'קבטדזה (רוסית: Анна Джамбулиловна Чакветадзе, בגאורגית: ანა ჯამბულის ასული ჩაკვეტაძე; נולדה ב-5 במרץ 1987), היא טניסאית עבר רוסייה שדורגה בשיאה במקום ה-5 בעולם (10 בספטמבר 2007).
בשנת 2007 ניצחה את שחר פאר ברבע גמר אליפות ארצות הברית הפתוחה ובכך השיגה את הישג השיא שלה בטורנירי גראנד סלאם - העפלה לשלב חצי גמר. בפברואר 2008 השתתפה כחלק מנבחרת רוסיה בהתמודדות במסגרת גביע הפדרציה נגד נבחרת ישראל. היא שיחקה משחק אחד בו ניצחה את ציפי אובזילר.
אנדרטת יד לבנים לחללי קריית טבעון

| --- | --- |

 מידע כללי
 סוג:  אנדרטה 
 על שם:  חללי מערכות ישראל בני היישוב
 מיקום:  קריית טבעון
 מדינה:  ישראל 
 הקמה ובנייה
 תקופת הבנייה:  ?–1970
 תאריך פתיחה רשמי:  1970 
 יוצר:  יחיאל ערד
 קואורדינטות:  32°42′45″N 35°07′33″E﻿ / ﻿32.7125°N 35.125833333333°E﻿ / 32.7125; 35.125833333333
  (למפת הגליל המערבי מוגדלת) אנדרטת יד לבנים לחללי קריית טבעון (למפת הגליל המערבי רגילה) אנדרטת יד לבנים לחללי קריית טבעון (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת יד לבנים לחללי קריית טבעון (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת יד לבנים לחללי קריית טבעון 
 
אנדרטת יד לבנים היא אנדרטה וגן זיכרון לזכר בני היישוב קריית טבעון אשר נפלו במערכות ישראל.
נשיא המדינה חיים הרצוג וראש מועצת קריית טבעון עמיחי בן דרור, על רקע אנדרטת יד לבנים בכניסה לקריית טבעון. 1987
האנדרטה מעוצבת בצורת מחסום טנקים, שכל אחד משלושת עמודי הברזל המרכיבים אותו מתנשא לגובה 15.5 מטרים. האנדרטה עוצבה על ידי יחיאל ערד והוקמה בלב גן זיכרון המשקיף על צומת הכניסה לקריית טבעון וכביש 75, כך שהאנדרטה נראית בבירור לנוסעים בכביש זה. בחלקו הצפוני של גן הזיכרון הוקמה בשנת 1987 הספרייה ומרכז ההנצחה אשר משמשת כספרייה עירונית ומרכז הנצחה לחללי היישוב.
עיצוב והקמת האנדרטה

עד לאיחוד טבעון וקריית עמל בשנת 1958, הייתה לכל יישוב אנדרטה נפרדת; בטבעון ניצבה אנדרטה בגן המייסדים (הוקמה בשנת 1952 על ידי הפסל דוד פולוס) ובקריית עמל הוקמה אנדרטה כחלק מגן זיכרון שכונה "גן המגן" (בעיצובו של אדריכל הגנים יצחק אנוביץ בשנת 1956). אירועי יום הזיכרון לחללי מערכות ישראל התקיימו גם לאחר איחוד היישובים בשתי האנדרטאות הנפרדות, עד שבשנת 1967 הוחלט במועצת הקריה להקים אנדרטה חדשה שתשמש את כלל תושבי הקריה ותשמש אנדרטה לחללי כל מערכות ישראל.
לאחר שהוגש מכרז לעיצוב האנדרטה החדשה, נבחר עיצובו של הפסל יחיאל ערד ובנייתה יחד עם הקמת גן הזיכרון החלו. בשנת 1970 נחנכה האנדרטה במרכז גן הזיכרון על גבעה המשקיפה מעל לצומת הכניסה ליישוב. לאחר שנים התגלו סדקים בגוף המתכת של האנדרטה והתקבלה החלטה לפרקו ולבנותו מחדש - הפעם מפלדת קורטן. האנדרטה המחודשת נחנכה בשנת 2012 בהשקעה של כ-750 אלף ש"ח.
האנדרטה מורכבת משני קירות בטון היוצרים חלל חצי סגור דמוי פרמידה, לאורך קירות הבטון מבפנים מוזכרים שמותיהם של חללי היישוב ובמרכז מבנה אבן נמוך להדלקת נר זיכרון. מעל למבנה הבטון מוצבים שלושה עמודי פלדה רחבים ומרובעים המצטלבים ויוצרים מבנה בגובה 15.5 מטרים המזכיר בצורתו מחסום טנקים. אל מול האנדרטה במרכזו של גן הזיכרון נמצאת רחבה מרוצפת בצורת רבע מעגל, בפאה החיצונית של הרחבה ישנו קיר בטון נמוך התוחם אותה ומשמש לישיבה.
הערות שוליים

↑  מתוך עמוד אודות האנדרטה באתר הספרייה ומרכז ההנצחה של קריית טבעון.
↑  ידיעה על חנוכת האנדרטה באתר מועצת קריית טבעון
אמריקן פאי 2

| --- | --- |

כרזת הסרט
 בימוי:  ג'יימס רוג'רס 
 הופק בידי:  כריס מור וורן זייד
 תסריט:  אדם הרץ ודייוויד סטינברג
 שחקנים ראשיים:  ג'ייסון ביגס שון ויליאם סקוט אליסון הניגן יוג'ין לוי כריס קליין תומאס איאן ניקולס מינה סובארי
 מוזיקה:  דיוויד נסים לאורנס 
 צילום:  מארק אירווין 
 מדינה:  ארצות הברית 
 חברת הפקה:  סרטי יוניברסל, LivePlanet 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  10 באוגוסט 2001
 משך הקרנה:  106 דק' 
 שפת הסרט:  אנגלית 
 סוגה:  קומדיה רומנטית, סרט נעורים 
 תקציב:  כ-30 מיליון דולר
 הכנסות באתר מוג'ו:   americanpie2
 סרט קודם:  אמריקן פאי
 סרט הבא:  אמריקן פאי: החתונה
 www.americanpiemovie.com
 דף הסרט ב־IMDb
 
אמריקן פאי 2 (באנגלית: American Pie 2) הוא סרט המשך ל"אמריקן פאי". התסריט נכתב על ידי אדם הרץ ודייוויד סטינברג. הסרט בוים על ידי ג'יימס רוג'רס. הסרט יצא לאקרנים ב-10 באוגוסט 2001 וגרף 145 מיליון דולר באמריקה. הסרט יצא לאקרנים בישראל ב-12 בספטמבר 2001.
הסרט מגולל את הרפתקאותיהם של חמישה חברים (קווין, ג'ים, פינץ, אוז וסטיפלר), הלומדים בקולג' אמריקאי ומנסים לארגן מסיבת קיץ כדי להרשים את בנות הקולג'.
עלילה

בסרט שעלילתו מתרחשת לאחר סיום הסרט הקודם מתוארות עלילות אותם הגיבורים: ג'ים (ג'ייסון ביגס), פול פינץ' (אדי קיי תומאס), קווין (תומאס איאן ניקולס), אוז (כריס קליין) וסטיבן סטיפלר (שון ויליאם סקוט). החמישה סיימו את הקולג' והם מתכוננים לקיץ מלא מסיבות. לאחר שהמשטרה פושטת על מסיבה של סטיפלר בה שותים המשתתפים, נערים מתחת לגיל 21, גיל השתייה החוקי בארצות הברית, מחליטים הגיבורים לנסוע לבית ליד אגם כדי לעשות מסיבה גדולה בסוף החופשה. נדיה יצרה קשר עם ג'ים והודיעה לו כי היא מתכוונת לבקר אותו. קווין רואה את ויקי שוב אך מתאכזב לגלות שהיא לא אוהבת אותו. פינץ' מתחבר לחלק הרוחני שבו ומתחיל לתרגל מין טנטרי. ג'ים מבקש ממישל שתעזור לו להתכונן לבואה של נדיה. פינץ' שהיה מאוהב באמו של סטיפלר זוכה לבלות איתה 3 ימים.
ראו גם

אמריקן פאי (סדרת סרטים)
הערות שוליים

↑  הסרטים שהרוויחו 100 מיליון דולר, באתר הארץ, 1 בינואר 2002
↑  סרטים חדשים, באתר הארץ, 13 בספטמבר 2001
| סדרת סרטי הקולנוע "אמריקן פאי" |
| --- | --- | --- |
| סדרת הסרטים המקורית | אמריקן פאי (1999) • אמריקן פאי 2 (2001) • אמריקן פאי: החתונה (2003) • אמריקן פאי: האיחוד (2012) |  |
| סדרת אמריקן פאי מציגים | אמריקן פאי מציגים: מחנה התזמורת (2005) •  אמריקן פאי מציגים: המייל העירום (2006) • אמריקן פאי מציגים: בית בטא (2007) •  אמריקן פאי מציגים: ספר האהבה (2009) • אמריקן פאי מציגים: חוקי בנות (2020) |  |
אפקט מקלינטוק

אפקט מקלינטוק (נקרא גם אפקט המעונות או סנכרון וסתי) מבוסס על השערה המציעה כי למחזור החודשי של נשים הגרות יחד (כגון בבתי כלא, מנזרים ומעונות) יש נטייה להסתנכרן עם הזמן על ידי הפרשה וקליטה של פרומונים. נקרא על שם הפסיכולוגית מרתה מקלינטוק (אנ') שחקרה את הנושא ופרסמה מאמר עליו ב-1971.
לאחר פרסום המחקרים הראשוניים אודות סנכרון המחזור החודשי, פורסמו מספר מאמרים המדווחים על פגמים מתודולוגיים במחקרים אלה, כולל המחקר של מקלינטוק. בנוסף, פורסמו מחקרים נוספים שלא הצליחו למצוא סנכרון. מדענים מתחו ביקורת גם על המנגנונים שהוצעו כהסבר לתופעה. מאמרי סקירה, שנערכו בשנים 2006 ו-2013 הגיעו למסקנה שככול הנראה לא קיימת כלל תופעה של סנכרון המחזור החודשי.[דרוש מקור]
תופעה דומה הקרויה "אפקט וויטן (אנ')" נצפתה בבעלי חיים קטנים כגון עכברים ושרקנים. בניגוד לאפקט וויטן המונע על ידי פרומונים זכריים, אפקט מקלינטוק טוען להשפעת פרומונים נקביים בלבד.
מחקרים ראשוניים

התופעה, המכונה לעיתים 'בקרה חברתית של הביוץ', נחקרה לראשונה באופן פורמלי על ידי הפסיכולוגית
מרתה מקלינטוק שדיווחה על ממצאיה ב-Nature בשנת 1971. בשנת 1998 מקלינטוק פרסמה מאמר נוסף ב-Nature שתמך בממצאיה הראשונים. מקלינטוק ביצעה סדרת ניסויים בהם דגימות ריח מבתי שחי של נשים נוגבו בשפתיהן של נשים אחרות. על פי המאמר נמצא כי הניגוב גרם לשינוי המחזור החודשי באופן שיסונכרן עם המחזור של הנשים מהן נלקחו הדגימות.
ביקורת

אילו לכל הנשים היה מחזור של 28 יום בדיוק, ההפרש המקסימלי בין התחלת מחזור של שתי נשים היה 14 יום, המינימלי 0 ימים (סנכרון) והממוצע 7 ימים. ללא אפקט מקלינטוק, היינו מצפים כי בקבוצה קטנה לחצי מזוגות הנשים יהיה הפרש קטן מהממוצע דהיינו פחות מ-7 ימים. המחקר הראשוני של מקלינטוק דיווח על הפרש ממוצע של 5 ימים - ייתכן שמדובר במקריות סטטיסטית בלבד.
רוב המחקרים בנושא בוצעו בדיעבד, כלומר הנשים נשאלו על מחזורי העבר שלהם. ייתכן שתשובותיהם הושפעו מהטיית דיווח קוגניטיבית מה שהופך את תוצאות המחקר לדגימה מוכתמת.
ההשערה אינה מסבירה את אופי הסנכרון בין שתי נשים בעלות אורך מחזור שונה. נשים בעלות הפרש של יומיים באורך המחזור שלהן עשויות לקבל מחזור באותו יום אך בחודש הבא יהיה ביניהן הפרש של יומיים, בחודש שלאחריו של ארבעה ימים וכן הלאה.
נמצאו כשלים מתודולוגיים במחקרי העבר. ניתוח ביקורתי של הממצאים הציג את הדוגמה הבאה:
נניח שמחקר מתחיל בראשון לאוקטובר. נבדקת א', בעלת אורך מחזור של 28 יום, מתחילה מחזור ב-27 בספטמבר, ב-25 באוקטובר וב-22 בנובמבר. נבדקת ב', בעלת אורך מחזור של 30 יום, מתחילה ב-5 באוקטובר וב-4 בנובמבר. חוקר נאיבי עשוי לדווח כי הפרש זמני המחזור שלהן הוא 20 יום ואז 18 יום, דהיינו הן מסתנכרנות. בפועל, ההפרש התחיל ב-8 ימים (27 בספטמבר - 5 באוקטובר) והן דווקא מתרחקות אחת מהשנייה.
סביר כי שגיאות כאלה יתקבלו במחקרים קטנים יותר, כמו אלה שנעשו בנושא. חוקר אחד טען כי בניתוח ממצאי העבר בתוספת תיקון שגיאות כאלה, הראיות לקיום האפקט נעלמות.
יש שטענו כי המתאם הסטטיסטי המסביר את האפקט הוא אקראי או נובע מגורם חיצוני כמו השפעת הירח. השערות הקושרות בין הירח לזמני ביוץ ומחזור (Lunaception) אינן מקובלות כמבוססות מדעית.
לאחר פרסום המחקרים הראשוניים אודות סנכרון המחזור החודשי, פורסמו מספר מאמרים המדווחים על פגמים מתודולוגיים במחקרים אלה, כולל המחקר של מקלינטוק. בנוסף, פורסמו מחקרים נוספים שלא הצליחו למצוא סנכרון. מדענים מתחו ביקורת גם על המנגנונים שהוצעו כהסבר לתופעה. מחקרים ביקורתיים שנערכו בשנים 2006 ו-2013 הגיעו למסקנה שלא קיימת כלל תופעה של סנכרון המחזור החודשי.
הערות שוליים

↑  Zhengwei Yang, Jeffrey C. Schank, Women do not synchronize their menstrual cycles, Human Nature (Hawthorne, N.Y.) 17, 2006-12, עמ' 433–447 doi: 10.1007/s12110-006-1005-z
↑  Martha K. McClintock,‏ Menstrual Synchrony and Suppression, באתר nature (לקוח מ-Nature 229, 244 - 245 ‏(22 בינואר 1971))
↑  Kathleen Stern ו-Martha K. McClintock,‏ Regulation of ovulation by human pheromones, באתר nature (לקוח מ-Nature 392, 177-179 ‏(12 במרץ 1998))
↑   (הקישור אינו פעיל, 22.3.2011)
1 2  Does menstrual synchrony really exist?‎, באתר The Straight Dope
↑  H. Clyde Wilson,‏ A critical review of menstrual synchrony research, באתר ScienceDirect (לקוח מ-Psychoneuroendocrinology כרך 17, גיליון 6, נובמבר 1992, עמודים 565–591)
↑  ראו כאן (אנ')
אנדרטת יאנוש קורצ'אק ותלמידיו

| --- | --- |

 מידע כללי
 סוג:  אנדרטה 
 מיקום:  יד ושם 
 מדינה:  ישראל 
 הקמה ובנייה
 יוצר:  ברוך סקציאר 
 קואורדינטות:  31°46′30″N 35°10′34″E﻿ / ﻿31.775°N 35.176111111111°E﻿ / 31.775; 35.176111111111
  (למפת ירושלים מוגדלת) אנדרטת יאנוש קורצ'אק ותלמידיו(למפת ירושלים רגילה) אנדרטת יאנוש קורצ'אק ותלמידיו(למפת הרי ירושלים רגילה) אנדרטת יאנוש קורצ'אק ותלמידיו(למפת הרי ירושלים מוגדלת) אנדרטת יאנוש קורצ'אק ותלמידיו
 
אנדרטת יאנוש קורצ'אק ותלמידיו היא אנדרטה המצויה באתר ההנצחה יד ושם שעל הר הזיכרון בירושלים.
הקמה

בשנת 1977 זכה ברוך סקציאר בתחרות ליצירת אנדרטה לזכרו של יאנוש קורצ'אק, ובשנת 1978 יצר את אנדרטת יאנוש קורצ'אק ותלמידיו, שמוצגת דרך קבע ביד ושם שעל הר הזיכרון בירושלים.
תיאור

האנדרטה מנציחה את זכרו של ד"ר הנריק גולדשמיט, שהתפרסם בכינויו "יאנוש קורצ'אק" - איש הרוח, הרופא והמחנך שנולד למשפחה יהודית מתבוללת בוורשה שבפולין. קורצ'אק כתב ספרי חינוך רבים וניהל בתי יתומים. במהלך השואה סירב לנטוש את הילדים היהודים שבבית היתומים, עבר עמם לגטו ורשה, ונלקח עמם אל מותם במחנה ההשמדה טרבלינקה.
הפסל מתאר את יאנוש קורצ'אק (בפסל ניתן לראות את ראשו) המחבק את הילדים ומנסה לגונן עליהם. ראשו של קורצ'אק גדול מהילדים ואף ידו גדולה, ומקיפה אותם. הפסל ברוך סקציאר רצה להדגיש בכך את אהבתו של קורצ'אק לילדים ואת מנהיגותו. ראשו של קורצ'אק באותו גובה כמו ראשי הילדים על מנת להראות את משנתו, לפיה יש להתייחס אל ילדים כאל אנשים מבוגרים.
פסל דומה מעשה ידי אותו פסל נמצא בבית הקברות בוורשה, אולם שם דמותו של קורצ'אק גבוהה ביחס לראשי הילדים.
לקריאה נוספת

אייל מירון, ירושלים וכל נתיבותיה, הוצאת יד בן צבי,  1996
אסקיאל גאראי

אסקייל מרסלו גאראי (ספרדית: Ezequiel Marcelo Garay; נולד ב-10 באוקטובר 1986 ברוסריו) הוא כדורגלן עבר ארגנטינאי. ידוע כבעל יכולת טובה בבעיטות חופשיות ובבעיטות עונשין.
ביוגרפיה

גאראי ערך את הופעת הבכורה שלו בשנת 2004 במדי ניואל'ס אולד בויס, במסגרת ליגת העל הארגנטינאית. משחק זה היה מול חימנסיה לה פלאטה, וגאראי סייע לקבוצתו לזכות באליפות האפרטורה.
הוא זכה לפרסום נוסף ב-2005 כשנמנה עם סגל הנבחרת עד גיל 20 שזכתה בגביע העולם בכדורגל עד גיל 20. באותה שנה השתתף גאראי ב-12 משחקים נוספים במדי ניואל'ס, והבקיע את שערו הראשון בניצחון 2 - 1 על רוסאריו סנטרל במסגרת הדרבי של רוסאריו. בשלהי 2005 הוא עבר לראסינג סנטנדר מליגת העל הספרדית, לאחר שהשתתף ב-13 משחקים מקצועניים בלבד במדי ניואל'ס.
תוך זמן קצר הצליח גאראי לבסס את מקומו בהרכב הפותח של סנטנדר. הוא פתח ב-30 מתוך 38 משחקי הליגה של הקבוצה בעונת 2006/2007, ובנוסף ליכולתו בהגנה הוא הצליח לשחק היטב גם בהתקפה עם תשעה שערים. רוב השערים נבעו מבעיטות עונשין או בעיטות חופשיות. אחד מהשערים שלו היה במשחק הבית מול ריאל מדריד, ובאמצעותו הוא סייע לקבוצתו להימנע מהפסד. סנטנדר סיימה את העונה במקום ה-10, שהיה הטוב ביותר שלה מאז שעלתה מליגת המשנה ב-2002. הוא זומן לסגל של נבחרת ארגנטינה, אך עד כה השתתף במשחק אחד בלבד.
עונת 2007/2008 הייתה מעורבת מבחינתו. הוא אמנם מילא תפקיד חשוב בכך שסנטנדר סיימה במקום ה-6 והעפילה לגביע אופ"א בעונה שלאחר מכן, אך מנגד סבל ממספר פציעות שהגבילו אותו ל-22 משחקי ליגה. יכולתו הטובה זיכתה אותו בתשומת לבם של מועדונים בכירים יותר מסנטנדר.
במאי 2007 זימן מאמן הנבחרת אלפיו באסילה את גאראי לקראת סדרת משחקי ידידות והקופה אמריקה 2007. אולם, גאראי לא זכה להשתתף באף אחד מהמשחקים הללו כיוון שסבל ממספר פציעות. הוא ערך את הופעת הבכורה שלו בנבחרת ארגנטינה בהפסד 1 - 2 לנבחרת נורווגיה במשחק הידידות שנערך ב-22 באוגוסט 2007. בהמשך זומן לנבחרת האולימפית לקראת משחקי הכדורגל באולימפיאדת בייג'ינג, בהם הוביל אותה לזכייה במדליית הזהב.
ראסינג מכרה את כרטיס השחקן שלו לריאל מדריד ב-2008, שהשאילה אותו בחזרה עד יוני 2009. גאראי ערך את הופעת הבכורה שלו בריאל ב-29 באוגוסט 2009, בניצחון 3 - 2 על דפורטיבו לה קורוניה במשחק הפתיחה של הליגה.
ביולי 2011 חתם בבנפיקה ליסבון תמורת 5 מיליון €. ב-25 ביוני 2014 חתם בזניט סנט פטרסבורג הרוסית עבור 6 מיליון € ושיחק בשורותיה במשך שנתיים.
ב-1 בספטמבר 2016 גאראי עבר לולנסיה תמורת 20 מיליון €.
במרץ 2020 נודע כי נדבק בנגיף הקורונה במהלך מגפת הקורונה והפך לכדורגלן הראשון בלה ליגה שאובחן כחולה בנגיף.
ב-16 ביולי 2021 הודיע על פרישה מכדורגל.
תארים > מועדונים > ריאל מדריד

גביע המלך הספרדי: 2010/2011
תארים > מועדונים > בנפיקה ליסבון

הליגה הפורטוגלית: 2013/2014
הגביע הפורטוגלי: 2013/2014
גביע הליגה הפורטוגלית: 2011/2012, 2013/2014
תארים > מועדונים > זניט סנט פטרסבורג

אליפות רוסיה: 2014/2015
הגביע הרוסי: 2015/2016
הסופר קאפ הרוסי: 2015/2016, 2016/2017
תארים > מועדונים > ולנסיה

גביע המלך הספרדי: 2018/2019
תארים > נבחרת ארגנטינה

מדליה אולימפית: 2008
אנג'לו טיילור

אנג'לו אפ. טיילור (באנגלית: Angelo F. Taylor; נולד ב-29 בדצמבר 1978) הוא אתלט אמריקאי, הוא פעמיים אלוף אולימפי בריצת 400 מטר משוכות (סידני 2000 ובייג'ינג 2008) בעל 4 מדליות אולימפיות מהן 3 זהב ואלוף עולם בעל 4 מדליות עולמיות מהן 3 זהב.
ביוגרפיה

טיילור נולד באולבני, ג'ורג'יה. הוא למד במכון הטכנולוגי של ג'ורג'יה (ג'ורג'יה טק).
באליפות העולם באתלטיקה לנוער שנערכה בסידני, אוסטרליה בשנת 1996 זכה טיילור במדליית ארד בריצת 400 מטר משוכות בתוצאה של 50.18 שניות.
במשחקים הפאן אמריקאיים לנוער שנערכו בשנת 1997 זכה טיילור במדליית זהב בריצת 400 מטר משוכות.
באליפות המכללות של ארצות הברית (NCAA) בשנת 1998 זכה טיילור במדליית זהב בריצת 400 מטר משוכות בתוצאה של 48.14 שניות, הוא זכה במדליית כסף באליפות ארצות הברית באתלטיקה שנערכה אותה שנה בתוצאה של 47.90 שניות ובמדליית כסף במשחקי הרצון הטוב שנערכו אותה שנה בריצת 400 מטר משוכות בתוצאה של 47.92 שניות.
ביוגרפיה > אלוף עולם

באליפות העולם באתלטיקה שנערכה בסביליה, ספרד בשנת 1999, זכה טיילור במדליית זהב, בריצת שליחים 4x400 מטר בתוצאה של 2:56.45 דקות. בנוסף, הוא סיים במקום 19 בריצת 400 מטר משוכות בתוצאה של 49.58 שניות.
ביוגרפיה > אלוף אולימפי

באולימפיאדת סידני (2000) זכה טיילור בשתי מדליות זהב, בריצת 400 מטר משוכות בתוצאה של 47.50 שניות, לפני האדי סואן סומאלי מערב הסעודית (47.53 שניות) ולוולין הרברט מדרום אפריקה (47.81 שניות) ובריצת שליחים 4x400 מטר בתוצאה של 2:56.35 דקות, לפני ניגריה (2:58.68 דקות) וג'מייקה (2:58.78 דקות).
באליפות העולם באתלטיקה שנערכה באדמונטון, קנדה בשנת 2001 סבל טיילור מסינוסיטיס ולמרות זאת זכה במדליית זהב בריצת שליחים 4x400 מטר בתוצאה של 2:57.54 דקות, לפני איי בהאמה (2:58.19 דקות) וג'מייקה (2:58.39 דקות) ובמקום 13 בריצת 400 מטר משוכות בתוצאה של 49.23 שניות.
לאחר שהייתה ירידה משמעותית ביכולתו התברר לאחר מכן שהוא סבל משברים בשתי השוקיים שמנעו ממנו להתאמן במשך כשנה שלמה בהצעת רופאיו.
באולימפיאדת אתונה (2004) סיים טיילור במקום 10 בתוצאה של 48.72 שניות.
בשנת 2005 נעצר טיילור על קיום יחסי מין עם קטינות. בסופו של דבר הוא הודה באשמה בשנת 2006 ונגזר עליו עונש מאסר על תנאי לשלוש שנים וכן קנס.
באליפות העולם באתלטיקה שנערכה באוסקה, יפן בשנת 2007 זכה טיילור במדליית זהב בריצת שליחים 4x400 מטר בתוצאה של 2:55.56 דקות, לפני איי בהאמה (2:59.18 דקות) ופולין (3:00.0 דקות) ובמדליית ארד בריצת 400 מטר בתוצאה של 44.32 שניות, אחרי חבריו לנבחרת ג'רמי וורינר (43.45 שניות) ולאשון מריט (43.96 שניות)
באולימפיאדת בייג'ינג (2008) זכה טיילור בשתי מדליות זהב, בריצת 400 מטר משוכות בתוצאה של 47.25 שניות, לפני חבריו לנבחרת קירון קלמנט (47.98 שניות) וברשון ג'קסון (48.06 שניות) ובריצת שליחים 4x400 מטר, ביחד עם מריט דייוויד נוויל ווורינר בשיא אולימפי חדש של 2:55.39 דקות, לפני איי בהאמה (2:58.03 דקות) ורוסיה (2:58.06 דקות).
באליפות העולם באתלטיקה שנערכה בברלין, גרמניה בשנת 2009 זכה טיילור במדליית זהב בריצת שליחים 4x400 מטר בתוצאה של 2:57.86 דקות, לפני בריטניה (3:00.53 דקות) ואוסטרליה (3:00.90 דקות). בנוסף, הוא סיים במקום 18 בריצת 400 מטר משוכות בתוצאה של 49.64 שניות.
במבחנים האמריקאים לאליפות העולם באתלטיקה בשנת 2011, סיים טיילור במקום שלישי בריצת 400 מטר משוכות בתוצאת השנה שלו, 47.94 שניות. באליפות עצמה שנערכה בטגו, קוריאה הדרומית זכה טיילור במדליית זהב בריצת שליחים 4x400 מטר בתוצאה של 2:59.31 דקות, לפני דרום אפריקה (2:59.87 דקות) וג'מייקה (3:00.10 דקות). נוסף לכך, הוא סיים במקום שביעי בריצת 400 מטר משוכות בתוצאה של 49.31 שניות.
באולימפיאדת לונדון (2012) זכה טיילור במדליית כסף בריצת שליחים 4x400 מטר בתוצאה של 2:57.05 דקות, אחרי בהאמה שקבעה שיא לאומי חדש של 2:56.72 דקות ולפני טרינידד וטובגו (2:59.40 דקות). נוסף לכך, הוא סיים במקום חמישי בריצת 400 מטר משוכות בתוצאה של 48.25 שניות.
שלילת המדליות בשל אימרוץ

שתי מדליות הזהב שזכה בהן טיילור בריצת השליחים באליפויות העולם בסביליה ואדמונטון וכן מדליית זהב שזכה בריצת שליחים באולימפיאדת סידני, נשללו ממנו כאשר התגלה שאנטוניו פטיגרו, התאומים אלווין וקלווין הריסון וכן ג'רום יאנג השתמשו בסמים אסורים.
שיאים אישיים > אצטדיון

ריצת 100 מטר: 10.58 שניות
ריצת 200 מטר: 20.23 שניות
ריצת 300 מטר: 32.67 שניות
ריצת 400 מטר: 44.05 שניות
ריצת 400 מטר משוכות: 47.25 שניות (אולימפיאדת בייג'ינג)
שיאים אישיים > אולם

ריצת 400 מטר: 45.50 שניות
אנה קארנינה (סדרה, 1977)

| --- | --- |

 מבוסס על:  הרומן אנה קארנינה מאת לב טולסטוי
 סוגה:  סדרה המבוססת על ספר 
 בימוי:  Basil Coleman 
 שחקנים:  ניקולה פאג'ט אריק פורטר סטיוארט וילסון
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  10
 הפקה
 אורך פרק:  50
 שידור
 רשת שידור:  BBC
 תקופת שידור מקורית:  25 בספטמבר 1977 – 27 בנובמבר 1977 
 קישורים חיצוניים
 דף התוכנית ב-IMDb
 
אנה קארנינה (באנגלית: Anna Karenina) היא סדרת טלוויזיה משנת 1977 בהפקת ה-BBC, עיבוד לרומן "אנה קארנינה" מאת טולסטוי.
בתפקידים הראשיים מופיעים ניקולה פאג'ט בדמות אנה, אריק פורטר בדמות קארנין, וסטיוארט וילסון בדמות ורונסקי. עוד שיחקו בסדרה קרוליין לאנגריש בתפקיד קיטי ורוברט סוואן בתפקיד לווין.
הסדרה כללה 10 פרקים בני 50 דקות, ולכן העלילה מפורטת יותר מאשר בעיבודים אחרים לרומן.